./data/phi0474/phi016/phi0474.phi016.perseus-lat2.xml
Licinium non modo non segregandum, cum sit civis, a numero civium verum etiam, si				non esset, putetis asciscendum fuisse  nam ut primum ex pueris excessit Archias atque ab eis artibus				quibus aetas puerilis ad humanitatem informari solet, se ad scribendi studium				contulit, primum Antiochiae— nam ibi natus est loco nobili—celebri quondam					urbe et copiosa atque				eruditissimis hominibus liberalissimisque studiis adfluenti, celeriter antecellere				omnibus ingeni gloria coepit 					post in ceteris Asiae partibus cunctaque Graecia sic eius adventus celebrabantur ut				famam ingeni exspectatio hominis, exspectationem ipsius adventus					admiratioque superaret